เปิดชื่อ 5 หุ้น IPO เดือนกันยายน เทรดฉลุยราคาทะลุเป้า!
เปิดชื่อ 5 หุ้น IPO ประจำเดือนกันยายน เข้าเทรดวันแรกฉลุยราคาทะลุเป้า!
5 ต.ค. 2560

“ข่าวหุ้นธุรกิจออนไลน์” ได้ทำการสำรวจข้อมูลของบริษัทจดทะเบียนในตลาดหลักทรัพย์แห่งประเทศไทย (บจ.) ที่เป็นหุ้นจดทะเบียนเข้าใหม่ในช่วงเดือนกันยายน 2560 ซึ่งมีทั้งหมด 5 บจ. ด้วยกัน ประกอบด้วยหุ้นที่เข้าจดทะเบียนใน SET ทั้งหมด 3 บจ. และจดทะเบียนในตลาด mai ทั้งหมด 2 บจ.
โดยจะเห็นได้ว่า หุ้น IPO ในช่วงเดือนกันยายน ปรับตัวขึ้นเหนือราคา IPO ในวันแรกทุกบจ.ตอบรับภาวะตลาดหุ้นที่ปรับตัวขึ้นมาอย่างต่อเนื่องตั้งแต่ช่วงปลายเดือนสิงหาคม โดยมีมูลค่าระดมทุนในเดือนกันยายนของหุ้น IPO ที่เข้าจดทะเบียนใน SET อยู่ที่ 6.26 พันล้านบาท ส่วน mai อยู่ที่ 220.80 ล้านบาท

คลิกที่ตารางเพื่อขยายขนาด
สำหรับบจ.ที่เข้าจดทะเบียนใน SET ในช่วงดังกล่าวมีดังนี้
 
อันดับที่ 1 บริษัท ทริพเพิล ไอ โลจิสติกส์ จำกัด (มหาชน) หรือ III เป็นหุ้น IPO ตัวแรกของ SET ที่เข้าจดทะเบียนในเดือนกันยายน ซึ่งเข้าซื้อขายตั้งแต่วันที่ 1 กันยายน 2560 ด้วยราคา IPO 4.80 บาท และวันแรกราคาหุ้นปรับตัวขึ้นเหนือราคาจอง 57.29% มาปิดที่ 7.55 บาท ด้านราคาปัจจุบันปิดตลาด ณ วันที่ 5 ตุลาคม 2560 อยู่ที่ 10.30  บาท
อนึ่งก่อนวันเข้าซื้อขายนักวิเคราะห์มีการคาดการณ์ว่าราคาหุ้นจะปรับตัวขึ้นจากราคา IPO โดยให้เป้า 6.44 บาท/หุ้น
 
อันดับที่ 2 บริษัท พริมา มารีน จำกัด (มหาชน) หรือ PRM เข้าซื้อขายตั้งแต่วันที่ 14 กันยายน 2560 ด้วยราคา IPO 8.00 บาท และวันแรกราคาหุ้นปรับตัวขึ้นเหนือราคาจอง 42.50% มาปิดที่ 11.40 บาท ด้านราคาปัจจุบันปิดตลาด ณ วันที่ 5 ตุลาคม 2560 อยู่ที่ 11.30 บาท
อนึ่งก่อนวันเข้าซื้อขายนักวิเคราะห์มีการคาดการณ์ว่าราคาหุ้นจะปรับตัวขึ้นจากราคา IPO โดยให้เป้า 10.40  บาท/หุ้น
 
อันดับที่ 3 บริษัท ส.กิจชัย เอ็นเตอร์ไพรส์ จำกัด (มหาชน) หรือ SKN เข้าซื้อขายตั้งแต่วันที่ 26 กันยายน 2560 ด้วยราคา IPO 7.35 บาท และวันแรกราคาหุ้นปรับตัวขึ้นเหนือราคาจอง 29.25% มาปิดที่ 9.50 บาท ด้านราคาปัจจุบันปิดตลาด ณ วันที่ 5 ตุลาคม 2560 อยู่ที่ 9.30 บาท
อนึ่งก่อนวันเข้าซื้อขายนักวิเคราะห์มีการคาดการณ์ว่าราคาหุ้นจะปรับตัวขึ้นจากราคา IPO โดยให้เป้า 9.30 บาท/หุ้น
 
สำหรับบจ.ที่เข้าจดทะเบียนใน mai ในช่วงดังกล่าวมีดังนี้
อันดับที่ 4 บริษัท ส.กิจชัย เอ็นเตอร์ไพรส์ จำกัด (มหาชน) หรือ ICN เข้าซื้อขายตั้งแต่วันที่ 15 กันยายน 2560 ด้วยราคา IPO 1.84 บาท และวันแรกราคาหุ้นปรับตัวขึ้นเหนือราคาจอง 151.09% มาปิดที่ 4.62 บาท ด้านราคาปัจจุบันปิดตลาด ณ วันที่ 5 ตุลาคม 2560 อยู่ที่ 3.60 บาท
อนึ่งก่อนวันเข้าซื้อขายมีการคาดการณ์ว่าราคาหุ้นจะปรับตัวขึ้นจากราคา IPO โดยให้เป้า 3 บาท/หุ้น
 
อันดับที่ 5 บริษัท เสริมสร้าง พาวเวอร์ คอร์ปอเรชั่น จำกัด (มหาชน) หรือ SSP เข้าซื้อขายตั้งแต่วันที่ 27 กันยายน 2560 ด้วยราคา IPO 7.70 บาท และวันแรกราคาหุ้นปรับตัวขึ้นเหนือราคาจอง 8.44% มาปิดที่ 8.35 บาท ด้านราคาปัจจุบันปิดตลาด ณ วันที่ 5 ตุลาคม 2560 อยู่ที่ 8.45 บาท
อนึ่งก่อนวันเข้าซื้อขายมีการคาดการณ์ว่าราคาหุ้นจะปรับตัวขึ้นจากราคา IPO โดยให้เป้า 9.26 บาท/หุ้น